אנרי קרטן

אנרי קרטן (7 ביולי 1904 - 13 באוגוסט 2008) היה מתמטיקאי צרפתי, אחד מגדולי המתמטיקאים של המאה ה-20, ממייסדי הקבוצה ניקולא בורבאקי. קרטן תרם רבות לטופולוגיה אלגברית ולאלגברה הומולוגית, בפרט בפיתוח האופרטורים הקוהומולוגיים, ולאנליזה מרוכבת. היה חבר ביותר מתריסר אקדמיות לאומיות, ובהן אלו של צרפת, ארצות הברית ויפן. חתן פרס וולף לשנת 1980, על עבודתו המקצועית ועל הובלת דור שלם של מתמטיקאים.

אנרי קרטן, בנו של המתמטיקאי אלי קרטן, נולד בנאנסי וגדל בפריז שם לימד אביו בסורבון. למד באקול נורמל סופרייר והתיידד עם אנדרה וייל שהשפיע עליו בבחירת כיווני מחקר. לימד בכמה אוניברסיטאות בצרפת, ועשה את עיקר חייו המקצועיים בפריז. בין תלמידיו: ז'ן-פייר סר ורנה תום. היה ממובילי חידוש הקשר בין הקהילות המתמטיות בצרפת ובגרמניה לאחר מלחמת העולם השנייה. הוביל סמינר מפורסם שנקרא על שמו "סמינר קרטן" שהפך למרכז עולמי לחידושים בתחום הטופולוגיה האלגברית.

קישורים חיצוניים 

 1999 ריאיון עם קרטן ב- Notices of the AMS
 

חברי האקדמיה המלכותית השוודית למדעים
עמיתים זרים בחברה המלכותית
צרפתים חברי האקדמיה הלאומית למדעים של ארצות הברית
חברי האקדמיה הצרפתית למדעים
חברי האקדמיה הרוסית למדעים
סגל אוניברסיטת ליל צפון צרפת
סגל אוניברסיטת שטרסבורג
טופולוגים
בוגרי אקול נורמל סופרייר
מתמטיקאים צרפתים
זוכי פרס וולף למתמטיקה
צרפתים שהגיעו לגיל מאה
פריז: אישים
זוכי מדליית הזהב של CNRS
צרפתים שנולדו ב-1904
צרפתים שנפטרו ב-2008